als_Latn dik_Latn sag_Latn
Njoftim për media
Prishtinë, 20 mars 2015
Agjencia e Regjistrimit Civil ka mbajtur takimin e parë me Grupin punues për identifikimin e pjesëtarëve RAE dhe të tjerët të cilët nuk janë të regjistruar në regjistrat civilë në Kosovë.
Ky Grup punues është themeluar nga Kryeshefi i ARC, si një obligim që ka marrë Ministria e Punëve të Brendshme në Konferencën dhe konkluzionet e Deklaratës së Zagrebit, të mbajtur me datën 26 dhe 27 tetor të vitit 2011, Strategjisë së Qeverisë së Kosovës 2009-2015, për integrimin e komuniteteve RAE në jetën sociale në Kosove si dhe sipas rekomandimeve të treshes: OSBE, Këshilli i Lartë për Pakica Kombëtare dhe UNHCR, të dala në Konferencën e Podgoricës me date 25 tetor 2013, për identifikimin, regjistrimin, bashkëpunimin, ndihmën juridike falas dhe pajisjen e komuniteteve RAE me dokumente civile.
Pjesë e këtij grupi janë anëtarët nga ministritë e Qeverise së Republikës së Kosovës: Ministria e Shëndetësisë, Ministria e Punës dhe Mirëqenies Sociale, Ministria e Administrimit të Pushtetit Lokal dhe anëtarë të organizatave ndërkombëtare ne Kosovë si: Komisioni Evropian, OSBE, UNHCR, UNFPA, UNICEF dhe Njësia e EULEX-it që monitoron regjistrimin civil në Kosovë.
Grupi në takimin e parë është pajtuar që të hartojë një metodologji të punës se si të adresojë në mënyrë sistematike problematiken e identifikimit dhe regjistrimin e personave të paregjistruar në regjistrat civilë në Kosovë.
als_Latn als_Latn als_Latn als_Latn als_Latn als_Latn